钦定古今图书集成/明伦汇编/交谊典/第014卷 > 《杂诗》晋·张华
## 钦定古今图书集成/明伦汇编/交谊典/第014卷 > 《杂诗》晋·张华

逍遥游春宫，容与渌池阿。白𬞟开素叶，朱草茂丹华。
微风摇茝若，层波动芰荷。荣彩曜中林，流馨入绮罗王孙游不归，修路邈以遐。谁与玩遗芳？伫立独咨嗟。

又

荏苒日月运，寒暑忽流易。同好逝不存，迢迢远离析。
房栊自来风，户庭无行迹。蒹葭生床下，蛛蝥网四壁。
怀思岂不隆，感物重郁积。游雁比翼翔，归鸿知接翮。
来哉彼君子，无愁徒自隔。